# Australian Legendary Tales/Appendix

Appendix
Editor and Publisher have gratefully accepted a suggestion made by Dr. E. B. Tylor, that the philologist would be thankful for a specimen of these tales in their native form.
DINEWAN BOOLLARHNAH GOOMBLEGUBBON.
Dinewan boorool diggayah gillunnee. Nahmerhneh boorool doorunmai. Goomblegubbon boolwarrunnee. Goomblegubbon numbardee boorool boolwarrunnee Dinewan numbardee. Baiyan noo nurruldundi gunnoonah burraylundi nurreebah burri bunnagullundi. Goomblegubbondoo winnanullunnee dirrah dungah nah gillunnee, Dinewandoo boonoong noo beonemuldundi.
Goomblegubbondoo winnanullunnee gullarh naiyahneh gwallee Dinewan gimbelah:
"Wahl ninderh doorunmai gillaygoo. Baiyan noo winnanunnee boonoong gurrahgoo, wahlneh burraylaygoo. Wahl butndi naiyah boorool gillunnah boomahleegooneh naiyah butthdineh woggee gwallee myrenay boonoong gillundi."
Illah noo nurray Dinewan nahwandi. Goomblegubbon lowannee boonooog noo wunnee wooee baiyan nurrunnee bonyehdool. Baiyan boollarhgneh gwalleelunnee. oomblegubbondoo gooway:
"Minyah goo ninderh wahl boonoong dulleebah gillunnee? Gunnoono diggayah burraylunneh. Wahl boonoong ninderh doorunmai. Myrenay boonoong gillunneh Gunnoogoo ​nunnahlah doorunmai gimbehlee." Dinewandoo gooway "Gheerh ninderh boonoong bayyi."
"Wahl."
Nahnee Dinewan noonoo meer gullahgeh. Baiyan boollarhneh budtnah ginnee. Boonoong butndi nullee gurray wahl Goomblegubbon doorunmai giggee.
Dinewandoo gooneejayn goo.way cooleer noo noo boonoong gurrahlee goo comeboo goo.
Baiyan noo gaiathah noonoo boonoong gurray. Baiyan, neh bunnerhgahoognee Goomblegubbon. Dinewan gooway Goomblegubbon:
"Boonoong nayr gurray." Goomblegubbon gindahnunnee, barnee, bunna gunnee dirrah gunnee numerhneh. Boonoong beeyonemay, baiyan noo gooway Dinewan.
"Dungneemay ninnerhneh nayr byjundool boonoong. Mayerboo nay, nay boonoong, gurrah wahl dunerh. Wombah ninderh byjundool boonoong." Dinewan bunna gunnee boomahlee-goo Goomblegubbon, baiyan Goomblegubbon burrunnee. Narahgahdool myrenay boonoong. Baiyan Dinewan eelaynerhginnee nahnee illah nayahe ninnernah gullahrah gimbehlee, Illah lah noo noo winnanunnee. Baiyan noo doorimbai birrahleegul boollarhyel nuddahnooway booroolah binnamayahgahway. Baiyan neh moonllah die gahraymo noo-noo, boollarh noo garwannee. Baiyan neh woggee goo nahnee. Goomblegubbondoo birrahleegul oodundi gunoonoo garwil. Baiyan boollarhgneh gwallannee. Dinewan gooway Goomblegubbon."
"Minyah goo ninderh booroolah birrahleegulgah gillunnah. Wahl ninder booroolah goo garwil ooday. Tuggil ninderh boollarhyel gargillay baiyan boollarhgnah, booral giggee, wahl ninderh booroolah goo gooloon marlday." Goomblegubbon buthdi ginnee nahnee.
"Gullarh nayr nay birrahleegul boorool luggeray Dinewan? Boollarhyel nay gillundi yahmerh boollarhgnah boorool giggee luggeray Dinewan."
Winnanunnee noo dungemay. Baiyan noo nurray Dinewan, nurray noo boorool."
​Baiyan noo gooway:
"Boomahlee doo gunnoono boollarhyel nayr gurrahwulday. Dinewan wahl doorunmai gillay woggee goo. Goomblegubbon weel gillay doorunmai. Goomblegubbon boorool giggee luggeray Dinewun, boonoong gunnoo goo gurrahwulday. Baiyan noo boomay gunnoono birrahlee gul boollarhyel noo gurrahway. Baiyanneh durrahwallunee nummerh nayr Dinewan doo duldundigoo. Dinewandoo guggay."
"Minyah ninnoo birrahleegul?"
"Gunnoono nayr boomay boollarhyel gargillunnah."
"Wulundoo youlloo ninderh boomay! Booroolah nay birrahleegul, gooloonmul dunnerh nayr gunnoonoo. Booroolah gunnoonoo. Nurraleh noill doowar yu booloobunnee. Nurraleh boonboon. Nummerh nayr bayah muldunnerh nay birrahlee gulloo."
"Boollarhyel ninnoo birrahlee garlee."
"Booroolah boollarh nay. Nayr di gargee ninnoonderh nurranmullee goo."
Dinewan bunnagunnee binnamayahgoo nayr noo doorimbundigoo birrahleegul. Baiyan naiyah durrahwullunee, dirrahbeel ginnee noo boobootella, gwallandy, "Boom, boom." Birrahleegul noo noo bunna gairlehwahndi, beweererh nurrahwahndi, weeleer, weerleeer. Tuwerh munneh doorundi, baiyanneh eelay nurrunnee. Baiyan noo gooway.
"Geeroo nayr ninnunnerh gooway. Gunnoono nayr nay birrahleegul gurrahwuldunnerh. Nurullah Numerh nayr ninnoo nurragah birrahleegul! Boomay ninderh ninnoo birrahleegul, ninderh nunnoo dung eemai! Tuggil nayr lahnylay nayr boonoong ninderh boomah boollarhyel birrahleegarlee gargillay. Gurrahwuldare ninnoo boonong nayr luggeeroo, gurrahwulday nay birrahleegul."
Mrs. Parker writes: "The old black woman who first told me the tale is away, but I got another old woman of the pre-white era to tell it again to me yesterday; it is almost the same, minus one of the descriptive touches immaterial to the story as such, in fact, to all intents and purposes, the same."